У Вікіпедыі ёсць артыкулы пра іншых асоб з прозвішчам Лапцеў.

**Дзяніс Лапцеў** (нар. 1 жніўня 1991) — беларускі футбаліст, нападнік жодзінскага «Тарпеда-БелАЗ» і нацыянальнай зборнай Беларусі.

Клубная кар’ера
---------------

У першай палове сезона 2010 гуляў за калінкавіцкую «Вертыкаль», а з сярэдзіны 2010 года выступаў за мазырскую «Славію». У 2011 годзе трывала выхадзіў на замену, а ў сезоне 2012 страціў месца ў аснове.

### 2013

Сезон 2013, як і папярэдні, пачынаў на лаўцы запасных і звычайна толькі выхадзіў на замену ў канцы матча. Але пазней, пасля таго як у чэрвені каманду пакінуў асноўны нападнік Андрэй Шаракоў, стаў выступаць у стартавым складзе. Выдатна правёў летні перыяд чэмпіянату — «Славія» стала набіраць ачкі, а Дзяніс стаў галоўнай сілай мазыран і забіваў у кожным другім матчы. Пасля вяртання ў клуб Рамана Волкава стаў чаргавацца з ім на пазіцыі нападніка, і канец сезона правёў ужо не так упэўнена, а «Славія» выбыла ў Першую лігу. Тым не менш, Дзяніс з 9 галамі стаў найлепшым бамбардзірам клуба і адным з найлепшых у чэмпіянаце.

### 2014

У студзені 2014 года спрабаваў працаўладкавацца ў Казахстане, праходзіў прагляд у карагандзінскім «Шахцёры» і кызылардзінскім «Кайсары». Аднак у выніку ў лютым 2014 года вярнуўся ў «Славію», у складзе якой распачаў сезон 2014 у Першай лізе.

У складзе мазыран стаў асноўнай ударнай сілай. Дапамог «Славіі» вярнуцца ў Вышэйшую лігу, забіўшы за сезон 23 мячы і стаўшы найлепшым бамбардзірам Першай лігі. У канцы сезона цікавасць да нападніка сталі праяўляць мінскае «Дынама» і салігорскі «Шахцёр».

### 2015

У студзені 2015 года прыбыў на прагляд у мінскае «Дынама», разам з асноўнай камандай якога адправіўся на збор у Турцыю. Па выніках збору «Дынама» вырашыла не прапаноўваць кантракт нападніку. У выніку ў лютым 2015 года Лапцеў далучыўся да «Славіі» на зборы ў Пінску і застаўся ў Мазыры на сезон 2015.

У складзе «Славіі» Дзяніс застаўся асноўным нападнікам і ў Вышэйшай лізе. Хутка ён стаў адзначацца галамі і неўзабаве ўзначаліў спіс бамбардзіраў чэмпіянату. У чэрвені цікавасць да Лапцева стаў праяўляць пермскі «Амкар». Аднак, Дзяніс адмовіўся праходзіць прагляд, і 30 чэрвеня стала вядома аб пераходзе нападніка ў склад клуба расійскай ФНЛ «Тосна». На наступны дзень «Славія» дала дазвол на трансфер, які мусіў адбыцца 5 ліпеня. 4 ліпеня 2015 года Дзяніс правёў свой апошні матч за мазырскі клуб, калі «Славія» дома згуляла ўнічыю з гродзенскім «Нёманам» (0:0). Усяго за палову сезона 2015 згуляў 13 матчаў у Вышэйшай лізе і забіў 9 галоў.

5 ліпеня 2015 года, як і чакалася, было афіцыйна абвешчана аб падпісанні Лапцевым кантракта з «Тосна». Аднак, хутка замацавацца ў аснове новага клуба не здолеў, а ў жніўні атрымаў шасціматчавую дыскваліфікацыю за ўдзел у бойцы. Пасля вяртання на поле 19 кастрычніка адзначыўся першым голам за «Тосна», якім дапамог перамагчы «Балтыку» (3:1).

### 2016

8 лютага 2016 года стала вядома аб вяртанні Лапцева ў «Славію» на правах арэнды. За першую палову сезона 2016 забіў 3 галы ў 15 матчах. У ліпені 2016 года па заканчэнні тэрміну арэнды пакінуў «Славію» і неўзабаве далучыўся да салігорскага «Шахцёра». У другой палове сезона 2016 забіў за «Шахцёр» 6 галоў у чэмпіянаце і дапамог камандзе заваяваць срэбраныя медалі. У снежні 2016 года быў выкуплены салігорцамі ў «Тосна».

### 2017

У сезоне 2017 быў адным з асноўных нападнікаў салігарчан, чаргаваў выхады ў стартавым складзе і на замену. З 10 галамі ў чэмпіянаце Беларусі стаў найлепшым бамбардзірам каманды ў сезоне.

### 2018

У першай палове сезона 2018 часцей выхадзіў на замену, а са жніўня замацаваўся ў стартавым складзе «Шахцёра». 21 лістапада 2018 года ў матчы ў БАТЭ адзначыўся дублем, чым дапамог салігарчанам атрымаць буйную перамогу 3:0. З 14 галамі ва ўсіх турнірах другі год запар стаў найлепшым бамбардзірам каманды. У снежні 2018 года па заканчэнні кантракта пакінуў «Шахцёр».

### 2019—2020

У студзені 2019 года падпісаў трохгадовы кантракт з брэсцкім «Дынама». Стаў асноўным нападнікам брэсцкага клуба, з 12 галамі ў сезоне 2019 стаў адным з найлепшых бамбардзіраў каманды і дапамог ёй стаць чэмпіёнам Беларусі. Заставаўся асноўным іграком і ў сезоне 2020, адзначыўся 11 галамі ў чэмпіянаце Беларусі.

### 2021

У студзені 2021 года перайшоў у іншы брэсцкі клуб — «Рух». Замацаваўся ў аснове каманды, гуляў пераважна ў стартавым складзе, часам выхадзіў на замену. З 9 галамі стаў найлепшым бамбардзірам «Руха» ў сезоне.

### 2022

У студзені 2022 года па пагадненні бакоў разарваў кантракт з брэсцкім клубам і неўзабаве быў прадстаўлены ў якасці іграка маскоўскага «Тарпеда». Па выніках сезона 2021/22 дапамог маскоўскаму клубу выйсці ў Прэм’ер-лігу, адзначыўшыся 5 галамі ў чэмпіянаце. У Прэм’ер-лізе стаў радзей з’яўляцца на полі, часцей заставаўся на лаўцы запасных.

### 2023

У лютым 2023 года быд адзаяўлены тарпедаўцамі і стаў шукаць новы клуб, хутка афіцыйна папоўніў склад барысаўскага БАТЭ.

### 2024

У студзені 2024 года падпісаў кантракт з жодзінскім «Тарпеда-БелАЗ».

Міжнародная кар’ера
-------------------

У чэрвені 2015 года быў упершыню выкліканы ў склад нацыянальнай зборнай Беларусі замест траўмаванага Міхаіла Гардзейчука. 7 чэрвеня дэбютаваў у зборнай, выйшаўшы на замену на 73-й хвіліне таварыскага матча з Расіяй (2:4).

У верасні 2017 года за парушэнне дысцыпліны быў адхілены ад зборнай Беларусі, але ўжо ў лістападзе таго ж года вернуты ў яе склад.

Дасягненні
----------

* Беларусь 01Чэмпіён Чэмпіён Беларусі: 2019
* Беларусь 02Сярэбраны прызёр Срэбраны прызёр чэмпіянату Беларусі (2): 2016, 2018
* Беларусь 03Бронзавы прызёр Бронзавы прызёр чэмпіянату Беларусі: 2017
* Беларусь Уладальнік Суперкубка Беларусі (3): 2019, 2020, 2024
* Беларусь Пераможца Першай лігі чэмпіянату Беларусі: 2011
* Беларусь Найлепшы бамбардзір Першай лігі чэмпіянату Беларусі: 2014
* Беларусь У спісе 22 найлепшых футбалістаў чэмпіянату Беларусі (5): 2016, 2017, 2018, 2019, 2020

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2010 (1) | Д3 | Вертыкаль | Беларусь | 15 | 6 |
| 2010 (2) | Д2 | Славія | Беларусь | 10 | 1 |
| 2011 | Д2 | Славія | Беларусь | 27 | 4 |
| 2012 | Д1 | Славія | Беларусь | 5 | 1 |
| 2013 | Д1 | Славія | Беларусь | 23 | 9 |
| 2014 | Д2 | Славія | Беларусь | 28 | 23 |
| 2015 (1) | Д1 | Славія | Беларусь | 13 | 9 |
| 2015/16 (1) | Д2 | Тосна | Расія | 14 | 1 |
| 2016 (1) | Д1 | Славія | Беларусь | 15 | 3 |
| 2016 (2) | Д1 | Шахцёр | Беларусь | 14 | 6 |
| 2017 | Д1 | Шахцёр | Беларусь | 29 | 10 |
| 2018 | Д1 | Шахцёр | Беларусь | 26 | 12 |
| 2019 | Д1 | Дынама | Беларусь | 29 | 12 |
| 2020 | Д1 | Дынама | Беларусь | 26 | 11 |
| 2021 | Д1 | Рух | Беларусь | 28 | 9 |
| 2021/22 (2) | Д2 | Тарпеда | Расія | 13 | 5 |
| 2022/23 (1) | Д1 | Тарпеда | Расія | 4 | 0 |
| 2023 | Д1 | БАТЭ | Беларусь | 24 | 8 |
| 2024 | Д1 | Тарпеда-БелАЗ | Беларусь |  |  |
|

Крыніцы
-------

1. ↑  Denis Laptev // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Dzyanis Laptsew // FBref.com<a href='https://wikidata.org/wiki/Track:Q56239490'></a>
3. ↑
4. ↑  Денис Лаптев прибыл в расположение «Шахтера» из Караганды (руск.). *football.by* (13 студзеня 2014). Праверана 22 лістапада 2023.
5. ↑  Денис Лаптев отправился на просмотр в "Кайсар" (руск.). *football.by* (29 студзеня 2014). Праверана 22 лістапада 2023.
6. ↑  Денис Лаптев вернулся в "Славию" (руск.). *football.by* (11 лютага 2014). Праверана 22 лістапада 2023.
7. ↑  Юрий Пунтус: "Лаптева пригласили на просмотр в "Шахтер" (руск.). *football.by* (11 лістапада 2014). Праверана 22 лістапада 2023.
8. ↑  Витус и Лаптев отправились с минским «Динамо» на сбор в Турцию (руск.). *by.tribuna.com* (24 студзеня 2015). Праверана 22 лістапада 2023.
9. ↑  Денис Лаптев присоединится к "Славии" на сборе в Пинске (руск.). *football.by* (13 лютага 2015). Праверана 22 лістапада 2023.
10. ↑  "Амкар" заинтересован в услугах Дениса Лаптева (руск.). *football.by* (26 чэрвеня 2015). Праверана 22 лістапада 2023.
11. ↑  Денис Лаптев подписал контракт с "Тосно" (руск.). *football.by* (30 чэрвеня 2015). Праверана 22 лістапада 2023.
12. ↑  "Прессбол": Лаптев пока еще не заключил соглашения с "Тосно", а лишь согласовал условия личного контракта (руск.). *football.by* (30 чэрвеня 2015). Праверана 22 лістапада 2023.
13. ↑  Мозырская "Славия" дала добро на переход Дениса Лаптева в "Тосно" (руск.). *football.by* (1 ліпеня 2015). Праверана 22 лістапада 2023.
14. ↑  Денис Лаптев присоединится к "Тосно" 5 июля (руск.). *football.by* (1 ліпеня 2015). Праверана 22 лістапада 2023.
15. ↑  "Тосно" официально объявил о подписании контракта с Денисом Лаптевым (ФОТО) (руск.). *football.by* (5 ліпеня 2015). Праверана 22 лістапада 2023.
16. ↑  Россия, ФНЛ. Денис Лаптев дисквалифицирован на 6 матчей за участие в массовой драке (руск.). *football.by* (26 жніўня 2015). Праверана 22 лістапада 2023.
17. ↑  Денис Лаптев вернулся в "Славию" (руск.). *football.by* (8 лютага 2016). Праверана 22 лістапада 2023.
18. ↑  Лаптев подписал контракт с «Шахтером» (руск.). *by.tribuna.com* (7 ліпеня 2016). Праверана 22 лістапада 2023.
19. ↑  "Шахтер" выкупил у "Тосно" права на Лаптева (руск.). *football.by* (22 снежня 2016). Праверана 22 лістапада 2023.
20. ↑  "Шахтер" расстался с Лаптевым, Шимуновичем, Янушкевичем и еще четырьмя футболистами (руск.). *football.by* (29 снежня 2018). Праверана 22 лістапада 2023.
21. ↑  Лаптев стал игроком брестского "Динамо" (руск.). *football.by* (1 студзеня 2019). Праверана 22 лістапада 2023.
22. ↑  Денис Лаптев подписал контракт с "Рухом" (руск.). *football.by* (6 студзеня 2021). Праверана 22 лістапада 2023.
23. ↑  Савицкий и Лаптев покинули "Рух" (руск.). *football.by* (11 студзеня 2022). Праверана 22 лістапада 2023.
24. ↑  Московское "Торпедо" объявило о подписании контракта с Денисом Лаптевым (руск.). *football.by* (18 студзеня 2022). Праверана 22 лістапада 2023.
25. ↑  БАТЭ подписал Дениса Лаптева (руск.). *football.by* (17 лютага 2023). Праверана 22 лістапада 2023.
26. ↑  Встречаем Дениса Лаптева! (руск.). *Афіцыйны сайт жодзінскага «Тарпеда-БелАЗ»* (3 студзеня 2024). Праверана 9 студзеня 2024.
27. ↑  Денис Лаптев вызван в сборную Беларуси, Гордейчук из-за травмы не поможет национальной команде (руск.). *football.by* (5 чэрвеня 2015). Праверана 22 лістапада 2023.

|  |  |
| --- | --- |
| ⚙️   Фота, відэа і аўдыё | Instagram |
| Тэматычныя сайты | AS.com · by.tribuna.com · eu-football.info (ігрок) · FBref.com · FootballDatabase.eu · FootballFacts.ru · National Football Teams.com · Soccerway · teams.by · Transfermarkt (ігрок) · worldfootball.net (ігрок) · Прэсбол · РПЛ (ігрок) · УЕФА |

| ⛭ Тарпеда-БелАЗ |
| --- |
| 
* 1 Абрамовіч (б)
* 4 Баранок
* 5 Бурко
* 6 Прамудраў (к)
* 7 Кобец
* 10 Лісаковіч
* 11 Лявіцкі
* 13 Залескі
* 15 Скавыш
* 16 Зямко
* 17 Кавалёў
* 18 Пацко
* 19 Руцкі
* 20 Марцьянаў
* 21 Шаркоўскі
* 23 Васілевіч
* 25 Юрасаў (б)
* 27 Нячаеў
* 30 Пабудзей
* 37 Прышывалка (б)
* 44 Бутарэвіч
* 51 Лапцеў
* 55 Ксенафонтаў
* 96 Мялько
* 97 Мякіш
* Верамко (б)
* Жалезны
* Ладуцька
* Манаеў
* Прыцкер
* Сакалоўскі
* Сідорык
* Скаўпнёў
* Шукураў
* галоўны трэнер: Дзмітрый Молаш

 |